2 केंद्र, 2 स्टूडेंट, 10 के स्टाफ ने ली परीक्षा
10वीं का शनिवार को संस्कृत विशिष्ट का पर्चा हुआ। इसमें अनूठा नजारा देखने को मिला। दो केंद्रों पर महज दो स्टूडेंट ने परीक्षा दी। इसमें गुरु तेग बहादुर पब्लिक स्कूल में एक और मसीही हायर सेकंडरी स्कूल सैलाना बस स्टैंड पर एक स्टूडेंट ने परीक्षा दी। एक केंद्र पर एक केंद्राध्यक्ष, एक सहायक केंद्राध्यक्ष, दो पर्यवेक्षक और एक चतुर्थ श्रेणी कर्मचारी की ड्यूटी रहती है। इससे दो केंद्रों पर 10 कर्मचारियों की ड्यूटी रही और दस ने मिलकर दो परीक्षार्थी की परीक्षा ली। इस साल यह पहला मौका है जब दो केंद्रों पर दो ही परीक्षार्थी शामिल हुए। अब तक हाईस्कूल और हायर सेकंडरी की जो भी परीक्षा हुई उसमें हजारों स्टूडेंट शामिल हुए। गौरतलब है 10वीं एवं 12वीं की परीक्षा के लिए 68 केंद्र बनाए गए हैं।
hin_Deva hin_Deva